Gerhard Gran

Gerhard Gran (1856–1925) var en norsk litteraturhistoriker. Han grunnla i 1890 tidsskriftet Samtiden, og i 1914 Edda. Han var en sentral Ibsenforsker og utgav den første fullstendige Ibsenbiografien på et skandinavisk språk, Henrik Ibsen: liv og verker (1918).

Han var sønn av Christen K. Gran (1822–99), kjøpmann i Bergen, og Constance Mowinckel (1827–89). Hans søster Wenche (1852-1916) var gift med Johan Bøgh. 

Han ble student 1874 og cand.mag. 1881. Han var senere lærer ved Hambros skole og Bergens katedralskole. 1900 ble han professor i nordisk litteraturhistorie ved Det Kongelige Frederiks Universitet. Han var en av medarbeiderne i arbeidet med Norsk biografisk leksikon. Gran ble utnevnt til statsstipendiat i 1920. 

Han var også engasjert i progressive saker og var medstifter av Norsk Kvinnesaksforening i 1884.«Indbydelse til at indtræde i Norsk Kvindesags-Forening stiftet den 28de Juni 1884», Bergens Tidende, 18. november 1884

Han ble gift 29. oktober 1887 med Maren Elisabeth Bull Sømme (1857–1930).

 Verker 
 Norges Dæmring, 1899.
 Alexander Kielland og hans samtid, 1922.

 Referanser 

 Eksterne lenker 





Kategori:Norske litteraturprofessorer
Kategori:Norske litteraturhistorikere og litteraturkritikere
Kategori:Ibsenforskere
Kategori:Statsstipendiater
Kategori:Norske sakprosaforfattere
Kategori:St. Olavs Orden
Kategori:Personer fra Bergen kommune
Kategori:Medlemmer av Norsk Kvinnesaksforening
Kategori:Alumni fra Bergen katedralskole
Kategori:Alumni fra Universitetet i Oslo